Hver gang du bestiller en flyrejse, afgiver du en række personlige data til flyselskabet: For eksempel fødselsdato, pasnummer, bagageoplysninger, destination og navne på rejsefæller.

Disse oplysninger vil EU snart samle i et fælles register - og det bliver Danmark en del af, hvis vi stemmer ja ved folkeafstemningen 3. december. Det har ja-partierne allerede aftalt med hinanden.

EU Passenger Name Record (PNR) Mange forskellige typer af PNR-data vil blive registreret af EU. Blandt andet: Pasnummer

Rejserute

Betalingsoplysninger

Sædenummer

Bagageoplysninger Visse typer "sensitiv" data må ikke blive registreret. For eksempel: Race

Religion

Politisk ståsted

Helbred

Sexliv Kilde: eu.dk

Formålet med registret - der kaldes EU Passenger Name Record (PNR) - er at give efterretningstjenester og politi i EU-landene bedre mulighed for at efterforske og forebygge terror og grov kriminalitet.

Oprindeligt var det flyrejser ind og ud af EU, som skulle registreres. Men i den seneste version af forslaget åbnes der for, at også rejser inden for EU vil blive føjet til registret.

Hvis det bliver et nej 3. december, slipper danske flypassagerer dog ikke for at blive registreret.

Danmark er allerede nemlig på vej med sit eget register, der vil give PET og toldmyndighederne adgang til personlige oplysninger om flypassagerer - også uden en dommerkendelse.

- Ved et nej vil andre EU-lande dog også i praksis kunne bede om at få de danske passageroplysninger. Det bliver bare mere bøvlet og bureaukratisk, end hvis Danmark er med i et fælles EU-register, forklarer EU-korrespondent i DR Nyheder Ole Ryborg.

Hvis det bliver et JA:

• Danmark tilslutter sig det kommende register med oplysninger om flypassagerer, EU Passenger Name Record (PNR).

• PNR giver politi og efterretningstjenester i EU-landene adgang til relevante oplysninger om flypassagerer, der flyver mellem et EU-land og et land uden for EU.

• Informationerne kan tilgås i forbindelse med efterforskning, forebyggelse, opdagelse og retsforfølgelse af grov kriminalitet eller terror.

• De nationale enheder i PNR-samarbejdet vil indsamle, administrere og analysere passagerdata - og eventuelt udlevere data, hvis det er relevant for et andet land.

Hvis det bliver et NEJ: